CELEX: 32008R0393
Language: ro
Date: 2008-04-30 00:00:00
Title: Regulamentul (CE) nr. 393/2008 al Comisiei din 30 aprilie 2008 privind autorizarea astaxantin dimetildisuccinatului ca aditiv furajer (Text cu relevanță pentru SEE)

1.5.2008   
            
            
               RO
            
            
               Jurnalul Oficial al Uniunii Europene
            
            
               L 117/20
            
         
      REGULAMENTUL (CE) NR. 393/2008 AL COMISIEI
   
   din 30 aprilie 2008
   privind autorizarea astaxantin dimetildisuccinatului ca aditiv furajer
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și bazele și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Această cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea astaxantin dimetildisuccinatului ca aditiv furajer pentru somon și păstrăv, clasificat în categoria „aditivi senzoriali”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 17 octombrie 2007 că astaxantin dimetildisuccinatul nu are un efect nociv asupra sănătății animale, a sănătății oamenilor sau asupra mediului (2). În continuare, a concluzionat că astaxantin dimetildisuccinatul nu prezintă niciun alt risc care ar putea exclude acordarea autorizației, în conformitate cu articolul 5 alineatul (2) din Regulamentul (CE) nr. 1831/2003. Autoritatea nu consideră necesar să formuleze dispoziții speciale pentru supravegherea ulterioară introducerii pe piață. Autoritatea declară, de asemenea, în avizul său, că a verificat raportul privind metoda de analiză a aditivului furajer în furaje, transmis de laboratorul comunitar de referință instituit prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, clasificat în categoria „aditivi senzoriali” și în grupul funcțional „a (ii). Coloranți; substanțe care, utilizate în furaje, colorează alimentele de origine animală”, ca aditiv pentru hrana animalelor, în condițiile stabilite în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 30 aprilie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  Opinion of the Scientific Panel on Additives and Products or Substances used in Animal Feed entitled „on the safety and efficacy of Carophyll® Stay-Pink (astaxanthin dimethyldisuccinate) as a feed additive for salmon and trout”. Adopted on 17 octombrie 2007. The EFSA Journal (2007) 574, p. 1-25.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metoda de analiză
               
               
                  Specia animală sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  Categoria: aditivi senzoriali. Grup funcțional: a(ii) Coloranți; substanțe care, utilizate în furaje, colorează alimentele de origine animală
               
            
                  2a(ii) 165
               
               
                  —
               
               
                  Astaxantin dimetildisuccinat
               
               
                  
                               
                           
                           
                              Substanță activă:
                              
                                           
                                       
                                       
                                          Astaxantin dimetildisuccinat
                                          (C50H64O10, Nr. CAS: 578006-46-9)
                                       
                                    
                                           
                                       
                                       
                                          Astaxantin dimetildisuccinat > 96 %
                                       
                                    
                                           
                                       
                                       
                                          Alți carotenoizi < 4 %
                                       
                                    
                        
                               
                           
                           
                              Compoziția aditivului:
                              Formulat într-o matrice organică
                           
                        
                               
                           
                           
                              Criterii de puritate:
                              
                                           
                                       
                                       
                                          Oxid de trifenilfosfină (TPPO) ≤ 100 mg/kg de aditiv
                                       
                                    
                                           
                                       
                                       
                                          Diclorometan: ≤ 600 mg/kg de aditiv
                                       
                                    
                        
                               
                           
                           
                              Metoda de analiză
                              Cromatografie lichidă de înaltă performanță (HPLC) combinată cu detecție ultravioletă (UV) (1)
                              
                           
                        
               
                  Somon și păstrăv
               
               
                  —
               
               
                  —
               
               
                  138
               
               
                  
                              1.
                           
                           
                              Utilizare permisă începând de la vârsta de 6 luni sau de la greutatea de 50 de grame.
                           
                        
                              2.
                           
                           
                              Pentru a fi folosit ca aditiv în hrana pentru pești, aditivul trebuie utilizat după formulare, bine stabilizat cu antioxidanți autorizați. Dacă la formulare se folosește etoxiquin, conținutul de etoxiquin trebuie indicat pe etichetă.
                           
                        
                              3.
                           
                           
                              Dacă astaxantin dimetildisuccinatul este amestecat cu cantaxantin și alte surse de astaxantin, concentrația totală a amestecului nu trebuie să depășească 100 mg echivalent-astaxantin (2)/kg în compoziția finală a hranei pentru pești.
                           
                        
               
                  21 mai 2018
               
            
         (1)  Detaliile privind metodele de analiză sunt disponibile la următoarea adresă a laboratorului de referință comunitar: www.irmm.jrc.be/crl-feed-additives
      
         (2)  1,38 mg astaxantin dimetildisuccinat este echivalent cu 1 mg astaxantin.